PATVIRTINTA

darželio-mokyklos „Kregždutė“

direktoriaus 2024-04-08

įsakymu Nr. VI-30

**MAŽEIKIŲ DARŽELIS-MOKYKLA „KREGŽDUTĖ“**

**RAJONINIO IKIMOKYKLINIO IR PRIEŠMOKYKLINIO UGDYMO ĮSTAIGŲ MOKINIŲ IR MOKYTOJŲ GAMTOSAUGINIO SĄSKRYDŽIO**

**„MES – GAMTOS DRAUGAI“**

**NUOSTATAI**

**I . BENDROSIOS NUOSTATOS**

1. Šie nuostatai reglamentuoja gamtosauginio sąskrydžio „Mes – gamtos draugai“ (toliau Sąskrydis) tikslą, uždavinius, dalyvius, organizatorius ir vykdymo tvarką.
2. Šį Sąskrydį organizuoja Mažeikių darželis-mokykla „Kregždutė“.
3. Sąskrydžio partneriai: Mažeikių Švietimo centras, Mažeikių miškų urėdija.

**II. SĄSKRYDŽIO TIKSLAS IR UŽDAVINIAI**

1. Sąskrydžio tikslas – skleisti gamtosaugines idėjas, skatinti tvarumą per kūrybines veiklas ikimokykliniame ir priešmokykliniame amžiuje.
2. Sąskrydžio organizavimo uždaviniai:
   1. Skatinti mokytojus ir mokinius ieškoti naujų galimybių tiriamosios gamtamokslinės veiklos plėtojimui, ugdant įvairias ikimokyklinio ir priešmokyklinio ugdymo vaikų kompetencijas.
   2. Skatinti ikimokyklinio ugdymo įstaigų bendravimą ir bendradarbiavimą.

**III. DALYVIAI**

1. Sąskrydyje kviečiami dalyvauti Mažeikių rajono ikimokyklinio ir priešmokyklinio ugdymo įstaigų pavaduotojai ugdymui, mokytojai, ikimokyklinio ir priešmokyklinio ugdymo mokinių komandos (10 vaikų iš kiekvienos įstaigos)

**IV. SĄSKRYDŽIO ORGANIZAVIMAS**

1. Sąskrydis vyks 2024 m. gegužės 16 d. 10 val. Mažeikių darželyje-mokykloje „Kregždutė“(Tylioji g. 12, Mažeikiai)
2. Sąskrydį organizuoja Mažeikių darželio-mokyklos „Kregždutė“ direktorė Jurgita Skurdauskaitė, direktorės pavaduotoja ugdymui Loreta Visminienė, priešmokyklinio ugdymo vyr. mokytoja Eglė Tevelavičienė.
3. Registracija internetinėje dalyvių registracijos sistemoje [www.semiplius.lt](http://www.semiplius.lt) iki š. m. gegužės 6 d.
4. Nuostatai apie Sąskrydį skelbiami Mažeikių darželio-mokyklos „Kregždutė“ internetiniame puslapyje <http://www.kregzdute.lt> .
5. Sąskrydyje dalyvaujantys mokytojai iki š. m. gegužės 6 d. atsiunčia užpildytą formą (1 priedas) el. paštu [visminieneloreta@gmail.com](mailto:visminieneloreta@gmail.com)
6. Rekomenduojama kiekvienai komandai pasiruošti trumpą prisistatymą (šūkį,ketureilį, plakatą ar įstaigos atributiką).

**V. BAIGIAMOSIOS NUOSTATOS**

1. Dalyviai sutinka, kad Sąskrydžio organizavimo tikslais fotografuota medžiaga, informacija apie Sąskrydžio dalyvį (-ius) bus naudojami (skelbiami) organizatorių

interneto svetainėje, ir (ar) kituose informavimo šaltiniuose, socialiniuose tinkluose.

1. Sąskrydyje dalyvavusiems mokytojams ir pavaduotojams ugdymui bus išduodami kvalifikacijos tobulinimo pažymėjimai, Mažeikių darželio-mokyklos „Kregždutė“ padėkos raštai.
2. Pasikeitus Sąskrydžio datai ar laikui, užsiregistravę dalyviai bus informuojami atskiru raštu.
3. Išsamesnė informacija teikiama el. paštu [visminieneloreta@gmail.com](mailto:visminieneloreta@gmail.com) arba telefonu +370 620 70607. Kontaktinis asmuo – Loreta Visminienė.

1 priedas

**SĄSKRYDŽIO DALYVIŲ ANKETA**

|  |  |
| --- | --- |
| **Ugdymo įstaigos pavadinimas** |  |
| **Mokytojo vardas, pavardė, el.paštas, tel. Nr.** |  |